ઉલ્લેખનીય છે કે, બુધવારે સાંજે 7.00 વાગ્યાની આસપાસ સિવિલ હોસ્પિટલમાં ચારેય દર્દીને તપાસીને હોસ્પિટલનાં ટ્રોમા સેન્ટરમાં દાખલ કરાયા છે. હોસ્પિટલનાં ડોકટરો દ્વારા ચારેય દર્દીને તપાસીને દર્દીનાં એકસ-રે, ઇસીજી, લોહીના રિપોર્ટ કઢાવવા ઉપરાંત ગ્લુકોઝનાં બાટલા ચઢાવવામાં આવ્યાં છે. દાખલ કરાયેલાં ચાર દર્દીઓમાં રમેશ, બેચરભાઇ, વસરામભાઇ અને અશોકભાઇનો સમાવેશ થાય છે. અચાનક જ પીડિત રમેશને ઉલ્ટીઓ થવા લગતાં તેમજ વસરામ સરવૈયાનાં કાનમાં લોહી નીકળતાં તાત્કાલિક 108 ઇમરજન્સીને જાણ કરાઇ હતી. ચારેય દલિત યુવાનની ફરીથી તબિયત બગડી હોય સારવાર માટે એમ્બ્યુલન્સ બોલાવી તાકીદે અમદાવાદની હોસ્પિટલમાં સારવાર હેતુ લવાયા હતા.